
Sažetak: Autor daje kratak pregled i osnovna obilježja hajdučije u zagorskoj Dalmaciji u 
18. i 19. st. Mletačko-osmanlijski ratni sukobi u Dalmaciji završeni su 1718. godine. Tada 
je utvrđena nova, konačna granica među susjedima te započelo dugo razdoblje stabilnih 
odnosa, trgovine i suradnje. Međutim, odmetništvo se nastavilo intenzivno i dalje pa i 
onda kad je mletačku vlast u Dalmaciji zamijenila francuska, a zatim ovu austrijska. Na 
hajduštvo u ovoj pokrajini osvrću se opat Alberto Fortis u svom djelu »Put po Dalmaciji« 
(Viaggio in Dalmazia), u poglavlju »O običajima Morlaka«, a zatim, reagirajući na 
Fortisovo djelo, mladi prosvjetitelj Sinjanin Ivan Lovrić u svojim »Bilješkama o Putu 
po Dalmaciji opata Alberta Fortisa i Život Stanislava Sočivice« 1776. godine. Vladimir 
Ardalić krajem 19. i početkom 20. st. u svojim tekstovima o životu i običajima u Bukovici 
ne piše posebno o hajducima, već mjestimice upliće kratka zapažanja o hajducima i 
hajduštvu, sjećanja kakva su živjela u pučkoj usmenoj tradiciji toga vremena. 

U našem radu iznose se i komparativno analiziraju Fortisovi, Lovrićevi i Ardalićevi 
zapisi o hajducima, njihove misli o junaštvu hajdučkih odmetnika i o uzrocima hajduštva 
na ovim prostorima. 

Ključne riječi: hajduci i hajdučija, Alberto Fortis i Ivan Lovrić, zagorska Dalmacija, 
Vladimir Ardalić, Bukovica 18. i 19. stoljeća. 


1. Uvod 


Naziv hajduci označava odmetnike od osmanskih zakona na području 
jugoistočne Europe, bez obzira na pobude njihova odmetanja i ciljeve i način 
djelovanja. Sama riječ hajduk dolazi od turske riječi haydud (madž. hajduk), 
što znači odmetnik, drumski razbojnik. Hajduci se javljaju od samog početka 
osmanskih osvajanja, a njihov broj na našim prostorima posebno raste u 
vrijeme protuturskih ratova u 17. st. U mirnijim periodima najčešće su djelovali 
samostalno, bez jasnih ideoloških ciljeva, kao obični razbojnici. U kršćanskom 
svijetu obično su doživljavani kao borci protiv osmanske vlasti i osvetnici 
(Hrvatska enciklopedija 4, 2002.: 443). 

Odmetništvo međutim nije neka specifičnost hrvatsko-bosanskog prostora 
u vrijeme turske vladavine. Odmetnika je bilo na raznim stranama svijeta, u 
gotovo svim povijesnim razdobljima, od najstarijih vremena do danas. Ljudi 
su se odmetali od društva i zakona iz različitih pobuda, katkad je to bio bijeg 
pred nasiljem ili kaznom, katkada osveta za pretrpljene nepravde i borba protiv 
vlasti, nerijetko želja za novcem i bogatstvom, pokatkad želja za pustolovinom 
itd. Odmetanje se obično ostvarivalo odlaskom ili bježanjem iz prijašnjeg mjesta 
boravka i sklanjanjem na skrivena ili teško pristupačna mjesta. Vlasti su uvijek, 
bez obzira na to koliko su same svojim postupcima poticale odnosno primorale 
nekogana odmetništvo, gonile odmetnike i oštro ih kažnjavale. Među odmetnicima 
je općenito bilo mnogo onih koji su činili različita nasilja i razbojstva i nad onima 
koji to ničim nisu zaslužili, pa je prema takvim odmetnicima u narodu postojao 
negativan odnos. 

Odmetništva je u hrvatskim zemljama bilo i prije prodora Turaka, ali pod 
turskom vlašću hajduštvo se učvršćuje i proširuje te dobiva neka nova važna 
obilježja. U našim krajevima hajduštvo je bitno povijesno obilježeno. 

U osvojenim područjima turska je vlast bila vrlo teška, nepravedna i tiranska. 
Kršćanski je puk pretvoren u bespravnu raju, koja je morala plaćati sultanu 
harač te razne dadžbine turskim plemićima-spahijama. Morali su uz to raditi na 
posjedima spahija i drugih turskih moćnika te na gradnji i održavanju putova i 
utvrda. Osobito je bio težak danak u krvi. Naime, Turci su povremeno skupljali 
i oduzimali kršćanske ali ponekad i muslimanske zdrave dječake, odnarođivali 
ih i od njih stvarali profesionalne vojnike-janjičare i kadar poturčenika. Prilikom 
skupljanja harača vršena su mnoga nasilja i pljačke. 

U takvim očajnim prilikama, bježeći od nasilja mnogi su se odmetali u šume 
i planine da bi se borili i osvećivali Turcima. Obično su se udruživali u naoružane 
skupine od 20-ak do 40-ak ljudi s harambašom na čelu. Napadali su trgovačke 
karavane, kule bogatih Turaka i moćnika te vršili druge prepade. 

Hajduci su boravili uglavnom na teritoriju koji su zauzeli Turci, ali su 
povremeno djelovali i na području pod mletačkom i austrijskom upravom. 
Podijeljenost hrvatskog etničkog prostora pogodovala je hajduštvu, jer su hajduci 
bježeći pred potjerama lako prelazili granicu i zametali trag. Hajdučija je osobito 
cvjetala u šumovitim i planinskim predjelima pogodnim za skrivanje i boravak, te 
u pograničnim područjima i u područjima s razvijenim karavanskim saobraćajem i 
trgovinom. Takvi za hajduke pogodni tereni bila su osobito područja Hercegovine, 
zagorske Dalmacije te srednje i jugozapadne Bosne. 

Kad bi se broj hajduka i hajdučkih skupina povećao te kad bi njihovi 
napadi postali češći i brojniji, ali i nakon nekog pojedinačnog napada s većim 
žrtvama i štetama, turske vlasti su, katkada u suradnji s mletačkim i austrijskim 
vlastima, poduzimale široke akcije gonjenja i uništavanja hajduka. Potjerama i 

silom, prijetnjama i ucjenama nastojali su hajduke i njihove pomagače pohvatati 
i poubijati. U takvim hajkama snažan pritisak usmjeravan je i prema hajdučkim 
obiteljima, rodbini i suradnicima. 

U vrijeme ratnih sukoba između Turske Carevine s jedne strane, i Mletačke 
Republike, Austrije i Ugarske na drugoj strani, hajduci su se uključivali u tu 
borbu, pojačavali svoje djelovanje, a nerijetko i izravno sudjelovali, zajedno s 
uskocima i mletačkim postrojbama i u većim protuturskim vojnim akcijama. No 
u doba mira i Mlečani i Austrija obuzdavali su hajduštvo 1 nastojali ga zatrti radi 
nesmetanog odvijanja trgovine i radi održavanja dobrih odnosa s moćnim turskim 
susjedom. 


II. Hajdučija u zagorskoj Dalmaciji u 18. st. u vrijeme mletačke 
uprave 


U 18. st., poslije završetka zadnjeg mletačko-turskog rata na istočnoj obali 
Jadrana, tzv. Malog rata, 1717. godine, nastupa trajno razdoblje mira, koje će 
potrajati sve do propasti Mletačke Republike 1796. U tom je vremenu granica 
između mletačke Dalmacije i turske Bosne i Hercegovine ustaljena na Dinari, i 
dvije okupacione sile, svaka iz svojih strateško-političkih i gospodarskih razloga 
ne žele da se remeti mir na zajedničkoj granici. 

Međutim, kao što se događalo i ranije na ovim prostorima neposredno 
nakon završetka ratnih sukoba, hajdučija se na pograničnom području zagorske 
Dalmacije pojačala, te se uz manja zatišja nastavljala i trajala sve do kraja 
stoljeća.! 

Iz prve polovine 18. st. malo je sačuvanih dokumenata s imenima poznatih 
hajduka i hajdučkih harambaša, vjerojatno zbog toga što je u tom vremenu borba 
mletačke vlasti protiv odmetnika bila uglavnom neuspješna pa je bilo manje 
razbijenih hajdučkih grupa i manje ubijenih i uhvaćenih hajduka, a time i manje 
sudskih postupaka protiv njih i manje dokumenata sačuvanih o tome. (Peričić 
1999: 204) 

Kako je hajdučija u 18. st. gotovo neprekinuto trajala, a zasigurno se i 
širila i nanosila sve veće štete trgovini i putnicima te remetila mir u provinciji, 
mletačke su vlasti pojačavale napore na suzbijanju pljačke po čitavoj Dalmaciji. 
Na hajdučka uznemiravanja na granici pritužbe su slali 1 vojni zapovjednici, i 
austrijski i turski. 


! O tome je na temelju arhivskih izvora, sačuvanih svjedočanstava suvremenika i objav- 
ljene stručne literature dokumentirano pisao Šime Peričić u znanstvenom radu pod naslovom 
»Hajdučija u mletačkoj Dalmaciji XVIII. stoljeća« (Peričić 1999: 203-212). Želio je pokazati 
što su hajduci toga vremena stvarno bili, jesu li bili pretežito borci protiv turskih nasilja i 
mletačke vlasti ili odmetnici koji su živjeli od pljačke i otimanja. 

U početku su ustrojavane posebne pandurske i seljačke čete radi osiguranja 
putova, a zatim i mobilniji leteći odredi za gonjenje i uništavanje odmetnika. 
Uhvaćene hajduke i druge razbojnike najčešće se osuđivalo na smrt, manjim 
brojem na galiju, dok im je svima imovina konfiscirana (Peričić 1999: 208) 

Sve te mjere ostajale su uglavnom bez konačnog rezultata, uspjesi su bili 
djelomični i kratkotrajni. Jednu razbijenu ili uništenu odmetničku skupinu uskoro 
bi zamijenila druga u istom ili u nekom drugom dijelu pokrajine. 

Osim gonjenja hajduka posebnim pandurskim četama i drugim oružanim 
snagama, vlast je nastojala i drugim različitim mjerama umanjiti odmetničku 
pošast. Tako su povremeno raspisivane nagrade za uhvaćene i ubijene hajduke, 
oglašavana primjena amnestije za sve one koji su bili zavedeni na »razbojnički 
život« a koji se predaju vlastima i vrate mirnom životu. No i takve mjere davale 
su slabašne rezultate. 

Hajduci su većinom uživali podršku pučanstva, što zbog interesa onih koji 
su s njima bili povezani, što zbog straha od hajdučke osvete, što zbog mita što ga 
je o njima širila pučka predaja i usmena epika koja je slavila njihovo junaštvo. 

Očito je da se iskorjenjivanje hajdučije i drugih oblika pljačke i razbojstava 
nije moglo postići bez uklanjanja ili bar znatnijeg ublažavanja osnovnih uzroka 
njihova nastanka i održavanja. 

Iz sredine stoljeća sačuvani su brojniji pisani tragovi o hajducima, u kojima 
se navode imena pojedinih poznatijih hajduka i hajdučkih poglavica, spominju 
pojedini odmetnički napadi 1 pljačke te uhvaćeni hajduci kojima je suđeno. 

Govori se o hajdučkim akcijama u okolici Imotskog, na Studencima, u Bosni 
i drugdje. Svaki novi veći hajdučki napad izaziva odlučniju reakciju mletačke 
vlasti. Tako, između ostalog, generalni providur Francesco Diedo u prosincu 
1759. izdaje strog proglas protiv odmetnika i drugih delikvenata.U tom vremenu 
najpoznatiju hajdučku družinu vodi Stanislav Sočivica. Napadao je trgovce, 
turske karavane koje su išle u primorje ili se vraćale u Bosnu, otimao im novac i 
robu (Peričić 1999: 204-205). 

Šezdesetih godina 18. st. i dalje je bilo većih napada na karavane. Jedan od 
takvih napada dogodio se kod Prologa na putu koji vodi iz Bosne u Dalmaciju 
kad je družina od 40 hajduka - odmetnika opljačkala sarajevske trgovce (Peričić 
1999: 205). U drugoj polovini šezdesetih godina u Imotskoj krajini pojavio se 
novi opasni hajduk Ivan Bušić zvani Rošo, okupio veću družinu i u sljedećim 
godinama pročuo se brojnim prepadima i ubojstvima. Bio je nepovjerljiv, tvrd 
i opasan hajdučki vođa, povlačio je neočekivane i tajnovite poteze. Ubijen je 
prevarom 1782. godine na nerazjašnjen način.? 


2 Najvažniji i najpouzdaniji izvor podataka o životu i hajdukovanju Ivana Bušića Roše na- 
lazi se u njegovu životopisu naslovljenom »Zivot Ivana Bušić iz Imotskoga zvana Rošo« te 

Povećanje broja grabeža, pljački i razbojstava neki su predstavnici vlasti 
pripisivali lijenosti pučanstva i njegovu otuđivanju od države. 

Stvarni uzroci jednoj tako važnoj i dugotrajnoj društvenoj pojavi brojni su i 
složeni. Nalaze se u prvom redu u društvenom stanju, u siromaštvu, u nerodnim 
godinama, gladi i besposlici. Počesto je to izraz nezadovoljstva postupcima vlasti 
i želje pojedinaca za osvetom. Bez rješavanja tih i drugih pitanja iz područja 
narodnog prosvjećivanja i kulture, nije bilo moguće u tom vremenu samim 
instrumentima sile i kažnjavanja postići konačno rješenje odmetništva u zagorskoj 
Dalmaciji. 

Djelovanje hajduka u sjevernoj i srednjoj Dalmacijibiloježivo iu posljednjim 
desetljećima 18. st. Tada kao i u ranijim razdobljima pojedine hajdučke družine 
i pojedini hajduci nisu ostajali samo na napadima na karavane i trgovce već su 
počesto otimali novac, hranu i vrjedniju robu i drugim putnicima i imućnijim 
seljacima. 


III. Fortisovo i Lovrićevo viđenje dalmatinskog hajduštva 


Poznati talijanski prirodoslovac i putopisac opat Alberto Fortis god. 1774. 
objavio je u Veneciji putopis Viaggio in Dalmazia (Putovanje po Dalmaciji), djelo 
prevažno za hrvatsku kulturu. U poglavlju o običajima Morlaka (De Castumi de? 
Morlacchi), u posebnom odjeljku pod naslovom 4. O hajducima (str. 38-39), na 
oko karticu i pol teksta autor iznosi svoja saznanja, misli i stavove o hajduštvu u 
»morlačkim« krajevima kontinentalne Dalmacije. 

Fortis sa simpatijama govori o našim krajevima i ljudima, a pokazuje i 
određeno razumijevanje za hajdučko odmetništvo i surove postupke hajduka. 

Pogledat ćemo izbliza važnije aspekte hajduštva kako ih Fortis prikazuje. 

1. Mnogobrojni su hajduci koji su odbjegli u šume i pećine vrletnih planina na 
graničnom području. Oni predstavljaju opasnost i trebalo bi ih se bojati, ali 
ne prekomjerno. Za sigurno putovanje po planinskim mjestima potrebno je 
uzeti pratnju »dvojice tih čestitih ljudi koji nisu sposobni izdati.« 

2. Ne treba se zgražati nad tim što su odmetnicijer suuzrocinjihova odmetništva 
njihov bijedan položaj. Ima više slučajeva koji izazivaju više »samilost nego 
nepovjerenje«. 


u pučkim pjesmama koje dosta vjerno pjevaju pretežito o događajima koji su opisani i u 
životopisu, mjestimice s nekim detaljima kojih nema u »Životu« (Kačić, Zbornik Franj. pro- 
vincije Presvetog Otkupitelja, 4, Split, 1971.). U znanosti je općenito prihvaćeno da je autor 
Bušićeva životopisa i pjesama o tom hajduku fra Frano Radman, suvremenik imotskog hajdu- 
ka. O Rošinu životopisu i pjesmama o njemu potanko je pisao dr. o. Karlo Kosor u vrijednoj 
raspravi »Ivan Bušić-Rošo — hajdučki harambaša (Prilog poznavanju njegova života)«, Kačić, 


4, Split, 1971., str. 105-122. 

Oni u osnovi nemaju loš karakter, jer kad se prekomjerno namnože, da imaju 
opak karakter, teško bi bilo stanovnicima dalmatinskih primorskih mjesta. 


ekstremnim vremenskim nepogodama, lišeni često hrane, opterećeni 

stalnim oprezom da otkriju postavljene zasjede i druge opasnosti. Život im 

je neprekidno na kocki. Zbog svega toga ne bi trebalo čuditi »kada bi se 

češće čuli glasovi o okrutnosti tih podivljalih ljudi.« 

4. Hajduci ne poduzimaju ništa prema ljudima koji su uzročnici njihovih 
nevolja, obično ne remete život i mir naselja i pouzdano prate putnike. 

5. Onje (Fortis) više puta čuo gdje se ljudi ponekad opravdano tuže na hajduke, 
koji im uzmu ovcu ili vola radi hrane ili obuće. Katkad od toga samo 
manji dio iskoriste. On ih u tome nikad nije branio, ali razumije da su tim 
nesretnicima (hajducima) koji život provode po krševitim goletima, »opanci 
najpotrebnija stvar«. Kad glad nagna hajdučke družine, oni u pastirskim 
kolibama pitaju što za jelo, a otimaju na silu ako im se uskrati. 

6. Hrabrost odlučnih hajduka ravna je njihovoj potrebi i njihovu divljem životu; 
»četiri hajduka ne strahuju napasti karavanu od petnaest i dvadeset Turaka i 
znaju je opljačkati i natjerati u bijeg«. 

7. Kad panduri uhvate hajduka, oni mu ne vežu noge, nego mu razvežu svitnjak 
da mu hlače spadnu na gležnjeve pa ne može pobjeći. Ako to pokuša »zavije 
se« nosom u zemlju. Takav način, čovječniji je od onoga kako rade žbiri kod 
nas (u Italiji). 

8. Hajduci uznemiruju turske susjede i većina njih ne smatra nečasnim ako 
okaljaju ruke turskom krvlju. Takvo uvjerenje plod je pogrešno shvaćene 
vjere i stečene okrutnosti. Za to su često krivi svećenici koji »nerijetko 
raspaljuju klicu mržnje na Turke kao vražje sinove...« 

U ozračju europskih predromantičkih strujanja i pojačanog interesa za 
prirodu, za egzotične zemlje 1 tzv. »narode u prirodnom stanju«, Alberto Fortis 
obilazi naše krajeve i pohvalno piše o životu i običajima dalmatinskih žitelja, 
posebno onih iz zagorskog dijela Dalmacije. S takvog dobrohotnog polaznog 
stajališta on promatra i djelovanje hajduka na dalmatinskom prostoru. 

Padovanski opat ne prešućuje štetu koju odmetništvo nanosi gospodarstvu 
i stanovništvu pokrajine. Ne prešućuje ni divljinu hajduka, ni pritužbe seljaka na 
one hajduke koji im otimaju stoku. Ali on istodobno ukazuje na glavne uzroke 
hajdučije i razloge surovog ponašanja hajduka. On misli da se putnici, doduše, 
trebaju bojati hajduka, ali ne prekomjerno. Hvali njihovu hrabrost i čestitost, jer 
takvi ljudi, kad ih se uzme za pratnju, neće te iznevjeriti. 

Mladi prosvjetitelj Sinjanin Ivan Lovrić, reagirajući na Fortisovu knjigu, 
piše i 1776. godine u Veneciji objavljuje na talijanskom jeziku djelo pod naslovom 

Osservazioni di Giovanni Lovrich sopra diversi pezzi dell Viaggio in Dalmazia 
del signor abate Alberto Fortis, coll' agiunta della Vita di Socivicza (Bilješke 
Ivana Lovrića o nekim dijelovima Putovanja po Dalmaciji gospodina opata 
Alberta Fortisa s dodatkom Života Sočivice«.3 

U svojoj knjizi Lovrić je dvije cjeline posvetio hajdučkim temama. U 
Bilješkama, u poglavlju O običajima Morlaka u zasebnom kraćem odjeljku 
govori o hajducima (str. 65-68). 

Drugi Lovrićev »hajdučki« tekst je znatno opsežniji i čini, kao što to i sam 
naslov knjige kazuje, »dodatak« Bilješkama s naslovom Život Stanislava Sočivice 
(str. 183-213). To je zanimljiv i vješto ispričan životopis poznatog hajduka 
Stanislava Sočivice, autorova suvremenika. 

U »Bilješkama...«u odjeljku o hajducima Lovrić se osvrće na brojne različite 
aspekte hajduštva u našim krajevima. Evo autorovih podataka, navoda i stavova 
o hajducima. 

1. Imenom hajduk kod nas se nazivaju drumski razbojnici, točnije, značenje 
imena hajduk jeste »lupeži junaci«. Hajduci otimaju silom, a obični 
lopovi kradu kriomice. Hajduci sebe drže ratnicima, a lopove ljudi drže 
kukavicama. 

2. Hajduci su hrabri, ne izbjegavaju opasnosti i »sposobni su za svako zlo«. 
Uznemiravaju Turke, ali, što njihovo odmetništvo duže traje, i svoje 
sunarodnjake. 

3. Glavni su cilj njihovih otimačina novac i druge znatnije stvari na koje se 
namjere, a ne goveda i ovce, »kako misli Fortis«. 

4. Kadnapadnu kakvu tursku karavanu, zasigurno znaju da tu ima mnogo novca. 
Postave zasjedu, pa iako su malobrojniji, otmu novac a pratnju natjeraju u 
bijeg. U takvim napadima oni često svoj život stavljaju na kocku. 

5. Poslije hajdučkih akcija čuvenog Stanislava Sočivice nije se više čulo »o 
kakvoj izvanrednoj pljački turskih karavana. 

6. Život čuvenog Sočivice, kaže Lovrić, spojit ću s »mojim opažanjima da se 
zna pravi značaj, a i hrabrost hajduka. 

7. I kod hajduka, čini se, mijenja se sklonost prema nasilnim otimačima, što u 
mnogome ovisi o njihovim vođama koji daju »smjer«. 

8. Kazuje se da je »razbojnik Bušić, zvan Crveni (Rošo), vođa dvadesetak 
drugova, u nekim turskim selima, udaljenijim od prometnih putova, 
nametnuo »arač ili kontribuciju«, kao što su to činili turski zapovjednici. Već 


> Lovrićeva knjiga »Osservazioni di Giovanni Lovrich sopra diversi pezzi del Viaggio in 
Dalmazia del signor abate Alberto Fortis coll? aggiunta della vita di Socivizca« prvi put se u 
cjelini pojavila na hrvatskom jeziku 1948. god. u prijevodu Mihovila Kombola u izd. JAZU u 
Zagrebu. U našem radu koritili smo se tim Kombolovim prijevodom. 

i njegovo ime »crveni« ulijevalo je strah Turcima, koji redovito hajdučke 

napade stostruko uveličavaju. 

9. Šume i planinske spilje na ovom području podesne su za boravak i skrivanje 
odmetnika, te mnoge potaknu »na tatbinu«. To su već znali stari pisci 
(Florus) koji su pisali o Dalmatinima. 

10. Sve one koji krenu »na taj tobožnji junački zanat« ne nagone isti razlozi. 
Jedni se odmeću bježeći od zakona, od »počinjenih zločinstava«, drugi jer su, 
zbog pohlepe »upravnika«, ostali bez sredstava za život, treći zbog junaštva. 
Nekog uhvaćenog hajduka kad je pisar »prije ispitivanja na procesu zapitao 
zašto je postao drumski razbojnik, odgovorio (je): »A zašto si ti postao 
pisar?« 

11. Oviljudi što su se odmetnuli od društva nisu postali sumnjičavi ili nezahvalni. 
A stalne pljačke, okrutnosti i krvni delikti u našim planinama nisu uvijek 
djelo hajduka već nerijetko djela drugih koji se prikrivaju, a sumnja pada na 
prave hajduke. Takva varka je štetna, katkada »možda štetnija negoli sami 
hajduci«. Hajduci obično ne dodijavaju onima za koje znadu da ih mogu 
ugroziti. 

12. Hajduci se ne mogu iskorijeniti iz istih razloga zbog kojih »ne prestaju 
zločinstva i ne mijenja se »lakomost pojedinih upravnika«. A uz to je među 
tim svijetom ukorijenjeno bezbožno mišljenje da je onaj tko ubije više 
Turaka, veći junak. 

13. Činjenica da u nekim krajevima ima hajduka a u drugima ne, ovisi ponajviše 
o dvije stvari: o volji i sposobnosti vlasti, na jednoj strani, te o brojnosti 
družine i o karakteru vođe na drugoj strani. Za uklanjanje neke hajdučke 
skupine trebalo bi uništiti njene najuglednije članove i ukloniti vođu. Ako 
im je vođa opak i na glasu, nema uspjeha dok se on ne ukloni ili omekša. 
(Lovrić 1948: 66-67) 

Pothvati »čuvenog drumskog razbojnika« Stanka Sočivice, čija su junačka 
djela bila predmet onodobnih usmenih kazivanja, aneka odnjih i teme deseteračkih 
usmenih epskih pjesama — kako smo vidjeli, privukla su Ivana Lovrića koji je 
napisao njegov životopis i objavio ga u svojoj knjizi. 

U pisanju povijesti svoga hajduka pisac se je, kao i u Bilješkama, rukovodio 
životopisu, kako autor ističe, govori se o djelima koja izgledaju kao da su iz 
nekog romana. (Mimica 1978: 162) 

U »Životu Stanislava Sočivice« Lovrić je dao zaokružen, vrlo dojmljiv i 
sadržajno bogat životopis glasovitog hajdučkog harambaše iz druge polovine 
18. stoljeća Stanka Radovića Sočivice koji je tijekom dvadeset i sedam godina 
svog hajdučkog života sakupljao družinu, raspuštao je kad je to morao i četovao 

napadajući Turke i turske karavane u zagorskom pojasu od Crne Gore do Like. 
Glavno uporište ovog hajduka bilo je područje podinarske Dalmacije, okolica 
Imotskog, Sinja, te Skradina i Knina; odatle je upadao u tursko zagraničje, a znao 
se naći i duboko u Bosni, u Sarajevu, kod Travnika i drugih središta. 

Brojnošću hajdučkih akcija , velikom štetom koju je nanosio Turcima, te 
osobito smjelošću i drskošću pojedinih pothvata toliko je izazivao Turke da su 
pod svaku cijenu i na različite načine nastojali da ga se oslobode, u čemu su 
im obilato pomagali predstavnici mletačke vlasti u Dalmaciji, jer je Sinjorija u 
to vrijeme mira željela ostati u dobrim odnosima sa svojim turskim susjedima 
(Mimica 1978: 161) 

Lik čuvenog hajduka u »Životu Stanislava Sočivice«, kako je određen 
svojim postupcima, shvaćanjima i komentarom pisca, djeluje snažno i uvjerljivo. 
Izuzetna hrabrost, dosjetljivost, silna mržnja prema nasilnim Turcima, ljubav 
prema drugovima i spremnost na surov čin — što pisac životopisa ne prešućuje 
— kao i neke druge osobine približavaju Sočivicu drugim poznatim hajducima, 
kako su prikazani u usmenim epskim pjesmama i u starijoj historiografiji. 
Međutim, sveukupnost njegovih osobina izdvajaju ga u poseban lik izuzetnog 
hajduka i hajdučkog harambaše. On je čuven hajduk, ali i »očajan čovjek«. Po 
prirodi bistra duha i hitar, do savršenstva je razvio ona svojstva koja su potrebna 
čovjeku čija je glava ucijenjena, koga neprestano traže i gone kao vuka s turske i 
s mletačke strane, i kome prijeti stalna i svugdje prisutna opasnot izdaje (Mimica 
1978: 163-164) 

Iz osvete i mržnje bio je spreman i na nečovječan čin prema neprijatelju, 
te je zaslužio, kako kaže pisac, »da bude nazvan okrutnijim od vuka«, ali prema 
ženi, djeci i drugovima gajio je nježna osjećanja. Bježeći od progonitelja, znao se 
pritajiti i trpeći veliku glad 1 žeđ »čitave mjesece boraviti u najgroznijim spiljskim 
rupama«. Njegovim pothvatima divili su se i neprijatelji. (Mimica 1978: 164) 

Iako se o pojedinim njegovim postupcima i o hajducima uopće izražavao 
kritički, Lovrić je svoga junaka i njegove pothvate smatrao izuzetnim. On kaže 
da tisuću takvih ljudi vrijedi koliko deset tisuća Turaka. 

Sočivica je držao da silom, hrabrošću i izlaganjem opasnostima treba doći 
do novca. Zbog toga kad je bio pokraden od svoga ispovjednika - kaluđera i od 
svog bratučeda, jadao se: »Je li pravo da mi dva tata otmu na vjeru i bez ikakve 
opasnosti ono što sam ja stekao silom i noseći glavu u torbi? Da su mene napali 
na cesti, ne bi mi bilo krivo. Onda bi mi platili milo za drago. Ali krasti ovako 
na vjeru i bez opasnosti, to je najgora krađa na svijetu, jer ne znaš koga da se 
čuvaš«. (Lovrić 1978: 209) 

Uzroci i karakter Sočivičina hajdukovanja u Lovrićevu opisu dati su realno, 
kritički i cjelovito, tako da ovaj prikaz ima širu vrijednost i može poslužiti za širu 

opću ocjenu hajdučije u 18. stoljeću, posebno one na dinarskom području. Lovrić 
navodi razloge zbog kojih se Sočivica i njegova braća odlučiše na ubojstvo svojih 
gospodara Turaka, koji su se našli na konaku u njihovoj kući. To su: 

— sjećanje na nasilno i surovo ponašanje svojih gospodara, 

— Sočivica, od prirode divlji, bio je ozlojeđen takvim barbarskim postupcima, 

— teško stanje u kojemu se nalazila obitelj Sočivica, 

— primamljiv plijen od osamnaest tisuća cekina, koliko su Turci imali kod 

sebe od naplaćena harača. 

Točno je i Lovrićevo zapažanje da su uz hajdučiju vezani interesi mnogih, 
pa iako je djelovanje hajduka »doduše uzrok mnogih gubitaka«, ono je »ujedno 
i vječan izvor obogaćivanja nekih pojedinaca«; zbog toga, uza sva nastojanja, 
hajduke nije lako iskorijeniti. Tako je bilo i sa Sočivicom, i od njegova 
hajdukovanja, čini se, imali su više koristi drugi nego on sam. Poslije blizu trideset 
godina opasnog hajdučkog života, poslije brojnih napada i silnih pljački, kad se 
ostavio hajdučkog »zanata« i sklonio na austrijski teritorij u Liku, kod sebe nije 
imao više od šest stotina cekina, a i njih su mu na prevaru ukrali ispovjednik i 
bratučed. (Mimica 1978: 165-166) 

Lovrićevi tekstovi ohajducima (»O hajducima« i »Život Stanislava Soči- 
vice«) zacijelo su najbolji i najpouzdaniji prikaz hajduštva u zagorskoj Dalmaciji 
u 18. st. Lovrić pokazuje važnije društvene i osobne razloge odlaska turskih i 
mletačkih podanika u hajduke, način okupljanja i djelovanja odmetnika, hrabrost, 
vještinu i surovost tih ljudi, veze s jatacima, sveprisutnu opasnost izdaje, odnos 
naroda prema hajducima. Djelovanje hajduka, prema Lovriću, utjecalo je na 
ponašanje turske vlasti prema Morlacima, pa je to ponašanje postajalo blaže. 

Njegove misli i prijedlozi o suzbijanju 1 konačnom uklanjanju hajdučije 
pokazuju dublje razumijevanje te društvene pošasti. On dobro poznaje životne 
uvjete i narav tih ljudi, oni su njegovi sunarodnjaci. Hvali njihovu izdržljivost 
i junaštvo, ali nema romantičkih iluzija o hajducima, ne traži među njima 
»plemenite odmetnike«, oni su za njega »lupeži junaci«. 


IV. Tragovi hajduštva u tekstovima Vladimira Ardalića 


Tijekom 19. stoljeća Dalmacija se nalazila u austrijskom posjedu, a mir 
između Austrije i Osmanskog carstva na dalmatinsko-bosansko-hercegovačkoj 
granici nije remećen ni sjedne ni s druge strane. Međutim, hajdučija i dezerterstvo 
ne samo da nisu prestali već se nisu ni smanjivali. Pored pojedinih odmetnika 1 
manjih skupina, javljaju se veće i poznatije hajdučke družine koje šire strah i 
nesigurnost. Napadali su karavane i remetili javni mir i red. U vrijeme nerodnih, 
gladnih godina uznemiravali su sela i ugrožavali putnike. Povećao se i broj onih 
koji su zbog različitih razloga stajali izvan zakona a koje su vlasti nadzirale. 

Najviše je hajduka bilo u sjevernoj Dalmaciji, posebno u Bukovici. 

Vlasti su jakim pandurskim četama donekle uspijevale tek privremeno 
krotiti hajduke. Kad bi uspjeli razbiti jednu hajdučku družinu, ubrzo se 
pojavljivala neka nova u istom ili drugom dijelu pokrajine. U tom pogledu 
stanje se malo mijenjalo sve do pred kraj sedamdesetih godina. Austro-ugarska 
carevina 1878. godine anektirala je Bosnu i Hercegovinu, osmansku vlast je 
zamijenila austrijska, pa su se prilike na granici i u pograničnim područjima 
Dalmacije i Bosne bitno promijenile. S obje strane granice sada je djelovala 
ista vlast. 

Nedvojbeno je da su brojne hajdučke družine, veće i manje, poznate i 
nepoznate, one o kojima nisu ostali pisani tragovi, djelovale na dalmatinskom 
području u 19. st. Među najpoznatije ide družina koju je u sjevernoj Dalmaciji 
vodio Jovan Kutlača, a njoj se 1839. pridružio i Dmitar Drača. Oni su više od 
dva desetljeća četovali i sijali strah po Ravnim kotarima i Bukovici. 

Krajem šezdesetih godina na sinjskom je području djelovala »opasna 
družina Trifuna Petkovića«, a na širem području Imotske krajine družina 
glasovitog hajdučkog harambaše Andrije Šimića, koja je razbijena 1871. 
godine a njen vođa na suđenju u Splitu početkom 1872. osuđen na doživotnu 
Tobiju u Kopru. 

Etnograf Vladimir Ardalić (1857-1920) opisivao je narodni život i običaje 
te zapisivao usmenoknjiževne tekstove u Bukovici krajem 19. i u prvim 
desetljećima 20. st. Svoje etnografske i folklorne te usmenoknjiževne tekstove 
objavljivao je u Zborniku za narodni život i običaje Južnih Slavena JAZU-a u 
Zagrebu od 1899. do svoje smrti 1920. Dio njegovih radova nastavio je izlaziti 
i poslije autorove smrti, sve do 1935. 

Ardalić je svoje etnografske tekstove pisao a usmene pjesme i priče 
bilježio nekih 120 do 130 godina poslije publiciranja Fortisovih i Lovrićevih 
knjiga, u znatno drugačijim povijesnim okolnostima i drugačijem kulturnom 
ozračju pa su njegovo viđenje i prikaz hajduštva znatno drugačiji od viđenja 
i prikaza njegovih uglednih prethodnika. Devedesetih godina 19. st. hajdučija 
u Dalmaciji nije više težak društveni problem, nema više organiziranih 
odmetničkih skupina, već samo pojedinačnih odmetanja od zakona. 

Hajduci su u sjevernoj Dalmaciji u tom vremenu dio usmenoepske 
tradicije i pučke memorije. Još su u narodu živa sjećanja na hajdučka vremena 1 
pojedine glasovitije hajduke. O nekima od njih još se pjevaju epski deseterci. 

U svojim etnografskim tekstovima on hajduke spominje na desetak mjesta 
u različitim kontekstima odnosno cjelinama koje govore o drugim temama. 

Pogledat ćemo izbliza ona mjesta u Ardalićevoj knjizi »Bukovica. Narodni 
život i običaji« u kojima autor upliće hajduke i hajduštvo. 

1. Na početku svojih zapisa u cjelini pod naslovom Kraj, mjesta, narod autor 
spominje Ravne kotare odakle su junaci, kao: Janković Stojan, Smiljanić 
Ilija, Močivun Vuk i mnogi drugi o kojima se pjesme uz gusle pjevaju — 
pa nastavlja: »U Bukovici su ajduci bivali te i od nji pjesama puno ima, 
kao što su: arambaše ajdučke bili Drača i Kutlača. Kutlača je ubija devet 
Jovana, devet svoi? imenjaka, za koga je guveran 50 "iljada onda u zgoljnije? 
cvancika? potrošijo dok ga je živa u'vatijo: od koga ima velika pjesma, što 
sljepci o godovij* uz gusle pjevaju po kućami, đe ima zvanica (gostiju).« 
(Ardalić 2010: 25)“ 

2. Vlastje u čitavoj Bukovici oduzela oružje imajući u vidu bivše hajduke, ali 
i pored toga kad se zimi izađe na brda, »čuje se prasak pušaka i štekit vižladi 
lovačke za zecovima...« (Ardalić 2010: 26). 

3. Govoreći o odijevanju Bukovčana po kojemu se također razlikuju od svojih 

primorskih susjeda, Ardalić nastavlja: 
»Na njemu je jačerma, oli krožet od skerleta, na jačermi su toke od debele 
žice srebrene (...) Opasat je kanicom otkanom i izdžidžatom, pa je povr? nje 
opasat ope? kožnom pašnjačom, za kojom zaprdi kuburu, a ako ima dopust; 
a dok je svak nosijo oružje, onda su za pašnjačom po dvije kubure bivale, i 
nož veliki, i još na njem kita. Pa su Bukovčancu izdžidžani benevreci (gaće) 
otjesni; pa su podkoljenice, pa obuća izvežena i opanci: uprav sve ajdučko 
odijelo, s koim se oni ponose. A donji ljudi drkću, a navlastito boduli, od 
tako ođevena Bukovčanca, o čem bi se mogla velika knjiga napisati, što se 
događalo u prve zemane između jedno drugije* u ajdučko doba.« (Ardalić 
2010: 31). 

4. Uspređujući život, govor i običaje otočana i Bukovčana, Ardalić, uz ostalo, 
navodi i ove razlike: 

Život je kod njih (otočana) drugačiji, bogomoljniji su i od pravoslavnih i od 
katolika Bukovice, i uvijek sobom nose krunicu i Bogu se mole. Bukovčanin 
sobom nosi kuburu »za pasom kad je to dopušteno, a kad to nije, on je 
»u torbak metne«. To je stoga što se Bukovčanin kretao pustim planinskim 
predjelima i za svojim blagom išao za pašom, »i dok su ajduci bili, od planine 


“ Vladimir Ardalić je svoje tekstove objavljivao u Zborniku za narodni život i običaje južnih 
Slavena JAZU (danas HAZU) u Zagrebu čiji je bio suradnik. Njegovi etnografski zapisi i tek- 
stovi sabranih narodnih usmenih umotvora u Zbornicima su izlazili od 1899. do 1935., dakle 
petnaestak godina i nakon autorove smrti. 

Ardalićeve tekstove iz Akademijina časopisa okupio je, priredio i napisao predgovor prof. 
dr. sc. Živko Bjelanović te objavio 2010. u knjizi pod naslovom: Vladimir Ardalić, Bukovica, 
Narodni život i običaji, u izdanju SKD »Prosvjeta«. Ardalićeve je tekstove priređivač prema 
sadržaju rasporedio u odgovarajuće tematske cjeline. 

U našem radu koristili smo se Ardalićevim radovima isključivo iz novotiskane knjige. 

do pećine, pa otolen ucjenjuje bogataše lacmane, da ne odnose podvornica 
jadnom težaku na duši.« (Ardalić 2010: 27) 

5. Nisusamo hajduciu prošlosti bili opasnostza seljačku imovinu, osobito za stoku. 
Navodeći stara kazivanja o naseljavanju Đevrsaka, autor navodi i zapamćenje 
o tome kako je neki Radovan Korda za pokoru sebi i svom plemenu sagradio 
crkvu. Njegovo pleme je složno s plemenom Mandića i Kešića poduzimalo 
otimačke pohode: išli bi »podaleko kao četnici za dognati kradenije* volova, i 
ti bi odma' sve na jednoj krvi poklali, koje bi razdijelili svima po varošu; tu je 
»bila jedna starica pobožna, koja da ne bi ćela tog kradenog mesa nikad jesti, a 
da bi čorbu srkala...« (Ardalić 2010: 36, bilj. 86). 

6. »Više je svijet otprije bijo dokoniji, svud se, kažu, u svako doba mogla čuti 
pjesma i popjevka, ođeveniji je narod išao, nosile su se toke i cvancike, 
čarmile su se glave, pašnjače su bile izlivene i za njima po dvije kubure i nož 
veliki garan (rnije? ručaka), a sad toga nema. Nosili bi isto oružje, ali vlast 
ne dani britve držati, a kamoli nož garan nositi.« (Ardalić 2010: 82-83). 

7. Govoreći o običajima uz narodna svetkovanja, o onom što u pjevanju 
spominju, o čemu najviše govore, Ardalić piše: »... o vukodlacije divane, 
vještica, vilama, morama, o arku, a najviše spominju ajduke i žale ij, jer dok 
su oni bili da je onda, vele, Bog iša? po zemlji. Draču i Kutlaču drže za svece, 
a odma za njima nekog Skoru s Dubravica više Skradina pe? šes? milja, ben 
da je bio taj katolik, ali srčan, jer vele rišćani, da su svi Bunjevci strašiviji, 
te kako je taj Skoro dočekao van grada za tri milje puta suca Pelegrina koi 
je pošao u karoci sa svojom gospojom u šetnju. Sudac taj imao je vlast nad 
ajdukma gonati ij i za nji plaćati, ko će kaz'ti, đe su. Tako ti on njega iščeka 
nasred teste te ćap za uzde konjma. Vidi kočijaš "nako oboružata do grla, 
ko *e on, mora stati, otvori Skoro karocu, izagna suca, a ženu mu ostavi, pa 
upita: »Kol si ti, gospodine?« On mu reče: “Ja sam sudac Pelegrini.? 
*Dobro, ako si ti sudac u gradu, ja sam ođe; vadi što imaš". Nije kud-kamo 
izvadi mu takuin s novcima, pa misli da mu je to dosta. Reče Skoro: “Skidaj 
Teloj i sve, što imaš tii gospoja ti na rukami.? Nije kud-kamo, skidoše i dadoše 
mu sve, a tu uz testu k*a za dešpet neko donijo naviljak drače za zagraditi 
Zid, a tvoj ti Skoro čini suca izuti, pa ga naćera da draču gazi, pa mu reče: 
*Sad ajde s Bogom. Kaži svakom, da sam ti to ja, ajduk Skoro, uradijo. Da 
si pravo sudijo i jednom siromaku ne radijo, što si radijo, ne bi ja sad to od 
tebe perijo.' — U svakoj pravdi, koja se čini da je krivo suđena, odma reku: 
“Nako bi njima trebalo uraditi ka? ajduk Skoro, da po drači pročepaju, onda 
bi pravije sudili?. (Ardalić, 128-129, bilj. 72) 

8. Prikazujući odnose u obitelji Ardalić opisuje slučajeve kad bi se koji član 
odao lupeštini pa zbog toga obitelj (vamilija) imala »korbu i psovku od 
svijeta«, a često i plaćala štetu, obitelj ga odijeli i još mu od dijela odbiju 

ono što su morali kome dati, jer »čiji je gri?, onog nek je i pokora«. A ako 

bi koji ukućanin neko zlo uradio, koga ubio, ranio, kome što ukrao i sl. a 

to se doznalo, ne bi ga tjerali od sebe, već bi on morao podnijeti »bčru, 

tj. nevolju«. Mnogim takvim činima nije počinitelj uvijek uzrokom, nego 

“nepravedan sud ili tko drugi". Pa kad takav »vidi, da mu nema pravice a 

morala bi mu se dati, onda je on sam svome srce dobavi, ka i ajduci u prve 

zemane sporadi gospodske nepravice što su se ajdučili i odmetali od kuće u 

goru.« (Ardalić 2010: 225) 

9. U prve zemane, a pamtim i ja (...) da cura ne bi ćela ni ići za onoga, koji ne 
bi kubure za pasom nosio, čarme oko glave i potkoljenica na nogami, baš po 
ajdučku. Takoga ona kad vidi, duplo mu voli u svemu i po svemu, jer da je 
to junak... « (Ardalić, str. 143. bilj. 85). 

O poznatijim hajducima sjeverne Dalmacije u 19. st. a o kojima je pisao 
Vladimir Ardalić danas nam je znatno više poznato, zahvaljujući u prvom redu 
arhivskim istraživanjima Šime Peričića. Evo važnijih podataka o njima: Jovan 
Kutlača je bio dugogodišnji vođa najčuvenije hajdučke družine šireg područja 
Bukovice i Ravnih kotara koja je ustrojena u drugoj polovini trećeg desetljeća 
19. st. Njoj se 1839. pridružio i Dmitar Drača, koji je upravo tada pobjegao iz 
zadarskog istražnog zatvora. U hajdučkom djelovanju on je u očima puka stekao 
»ugled plemenita razbojnika«. 

Sa svojom družinom Kutlača je još godinama »terorizirao pučanstvo 
Bukovice i Ravnih kotara: seljake, popisivače desetine i druge«. Za njima i za 
drugim družinama raspisivane su brojne potjernice. 

Mnogi seljaci kao i neki ljudi iz vlasti bili su jataci Kutlačinim hajducima. 
Na amnestijske se pozive nisu odazivali jer su se, zbog teških prijestupa koje su 
počinili, bojali doživotnog zatvora ili eventualno smrtne kazne. Dmitar Drača 
je nastojao od guvernera dobiti oprost, ali očito je, u tome nije uspio jer se iz 
sačuvanih dokumenata vidi da je sve do 1859. četovao po sjevernoj Dalmaciji 
(Peričić 1991: 193-194). 

Zanimljivo je da Ardalićevo kazivanje o pohodima bukovičkih plemena u 
starim vremenima u udaljenija sela radi krađe stoke, potvrđuje i Gašpar Vinjalić 
navodeći to kao prošireni oblik pljačke u Bukovici ali iunekim drugim područjima: 
»Prije nego ih je mađarska kraljica stavila pod disciplinu narodi Like i Krbave 
baviše se pljačkom, kao što sada čine Morlaci Bukovice i Bribira od kojih napolju 
ne mogu ostati sigurni konji, volovi i druga stoka od pluga siromašnih katolika u 
okolici, ako ih svaku noć dobro ne čuvaju.« (Vinjalić 2010: 247) 

Svoje spoznaje i stavove o hajducima i hajdučiji u Bukovici Ardalić nam, 
vidjeli smo, ne otkriva izravno već opisuje kako se, u kojim vidovima, fenomen 
hajduštva sačuvao u narodnom pamćenju, u običajima i odijevanju. Autor se je 

držao načela istine, vjerno je opisivao ono što je čuo i vidio, ono što ljudi iz 
naroda govore i ono što osjećaju i vjeruju. No, ipak, iz načina opisa, iz pojedinih 
usporedbi i pozivanja na hajduke dade se zaključiti da su autorovi stavovi vrlo 
bliski pa i identični stavovima bukovičkog puka. 

Pa iako Ardalić u svom djelu ne posvećuje hajduštvu zasebnu cjelinu, u 
njegovim prikazima nalazimo dragocjen i pouzdan uvid u tragove hajduštva u 
narodnom životu Bukovčana na kraju 19. i početkom 20. st. 


koko 


Alberto Fortis i Ivan Lovrić fenomenu hajduštva na prostorima Dalmacije 
u svojim djelima posvećuju zasebne, mada ne i opsežnije cjeline. Lovrić, uz to, 
donosi i uzbudljiv životopis suvremenog glasovitog hajduka Stanislava Sočivice. 
Svoje znanje i stav o hajducima oni su stekli izravno, Lovrić živeći sa svojim 
Zagorcima, a Fortis posjećujući morlačke krajeve i kontaktirajući s domaćim 
školovanim i neškolovanim ljudima. Oni su intelektualci i poznaju nova kulturna 
strujanja u Europi. U njihovim pogledima zrcali se shvaćanje i stav istaknutih 
predstavnika europskog predromantizma o potrebi povratka prirodi i njihovo 
vjerovanje da postoje prirodni narodi, u »neiskvarenom stanju«. 

Za njih su hajduci odmetnici, primitivni i sirovi, ali vješti i hrabri junaci. 
Ukazuju ina tragičnu stranu odmetništva, ljudi izvan zakona, koje stalno progone, 
mnogi ih iskorištavaju, a neprestano im prijeti, često 1 od onih koji su im najbliži, 
opasnost izdaje. 

Dublje, prave uzroke hajduštva oni vide u društvenom stanju, u bijedi i 
zapuštenosti tih ljudi. Kritički se izražavaju o predstavnicima vlasti koji često 
svojim postupcima potiču ljude na odmetništvo. Odmetništvo podržavaju i oni 
koji od hajduštva imaju najviše materijalne koristi. 

Ardalić se ne bavi posebno temom hajduštva, ali njegovi su podaci i usputna 
zapažanja o poznatim hajducima i hajduštvu Bukovice, o gledanju njegovih 
sumještana na nedavno hajdučko doba i hajduke — vrijedan izvorni materijal. 
Najčuveniji bukovički hajduci Kutlača i Drača za Ardalićeve su suvremenike, 
Bukovčane »pravi sveci; borci protiv gospode. Drača je »plemeniti odmetnik« kao 
Robin Hood, a hajduk Skoro iz Dubravica je osvetnik, osvećuje se gospodi zbog 
nepravdi koje su činili puku. U svemu tome očita je crta idealizacije hajduštva, 
kakva je karakteristična za dio naše usmene epike i narodnih predaja. 

Original scientific paper 


REPRESENTATIONS OF HAYDUKS IN THE WORKS OF ALBERTO 
FORTIS, IVAN LOVRIĆ, AND VLADIMIR ARDALIĆ 


Abstract: The author gives a brief overview of the basic features of banditry in Dalmatian 
Zagora in the 18th and 19 century. The war-conflicts between Venetians and Ottoman 
ended in 1718.. That year marks the establishing of the final border between the two 
states, and the beginning of a long period of stable relations, trade and cooperation. 
However, intensive brigandry continuedeven after Venetian rule was replaced by 
theFrench, and the latter by the Austrian. Two eiighteenth-century atuhors offern account 
of brigandry (hajduštvO): the abbot Alberto Gortis in his Viaggio in Dalmazia, and his 
younger contemporary, an educator from Sinj Ivan Lovrić in his Travels of Alberto Fortis 
in Dalmazia and the Life of Stanislav Sočivica.The latter work is composed as critical 
evaluation of Fortis" work, and published in 1776. In his studies composed in the late 
nineteenth and early twentieth century Vladimir Ardalic does not focus specifically on 
brigands (hayduks). Instead he includes brief accounts of brigands and brigandry as part 
of oral memory in the region that he records. In this work we present and analyz Fortis, 
Lovrić and Ardalić s records on brigands and their thoughts about the perceived heroism 
of brigands, and the causes of brigandry in this region. 

Key words: brigands and brigandry, Alberto Fortis and Ivan Lovric, Zagorje Dalmatia, 
Vladimir Ardalić, Bukovica 18th and 19 century. 

Lavoro scientifico originale 


MOSTRA DFI _BRIGANTI NELLE OPERE DI ALBERTO FORTIS, 
IVAN LOVRIĆ E VLADIMIR ARDALIĆ 


Riassunto: 1 'autore fornisce una breve panoramica e le caratteristiche fondamentali 
del brigantaggio nella retroterra di Dalmazia nel 18 e 19 secolo. I Conflitti di guerra 
veneto-turchi in Dalmazia sono stati completati nel 1718. Poi ha trovato un nuovo 
confine definitivo tra vicini di casa, e comincio un lungo periodo di relazioni stabili, 
commerciali e di cooperazione. Tuttavia, il ribellione e continuato intensamente anche 
quando il dominio veneziano in Dalmazia ha sostituito il francese e poi austriaco. Del 
brigantaggio in questa provincia parlano I'abate Alberto Fortis, nel suo “Viaggio in 


Kri 


Dalmazia " (Viaggio in Dalmazia), nel capitolo “Delle usanze di Morlacchi “ e poi, in 
risposta al lavoro di Fortis, un giovane educatore da Sinj Ivan Lovrić nelle sue “Note 
del Viaggio in Dalmazia di abate Alberto Fortis e Vita di Stanislav Sočivica “ nel 1776. 
Vladimir Ardalić, alla fine del 19 e all'inizio del 20 secolo, nei suoi scritti della vita e dei 
costumi in Bukovica non scrivava appositamente dei briganti, ma brevemente interferisce 
con le osservazioni dei briganti e del brigantaggio, i ricordi che vivevano nella tradizione 
popolare orale del tempo. Nel nostro lavoro sono presentate e analizzate le note di Fortis, 
Lovrić e Ardalić dei briganti, i loro pensieri del I'eroismo dei ribelli briganteschi e le 
cause del brigantaggio in questa regione. 

Parole chiave: briganti e brigantaggio, Alberto Fortis e Ivan Lovrić, retroterra dalmata, 
Vladimir Ardalić, Bukovica, 18 e 19 secolo. 

